cyanic-selkie/wikianc huggingface dataset:
Suljeman Nikollari
Sulejmani Nikollari, ishte Komandant i Divizionit në Janinë që përbëhej nga djemtë e jugut, duke luftuar kundër grekëve më 1911, ku ranë heroikisht edhe dy djemë nga Senicani: Mehmet Sefer Nikollari e Mehmet Mersim Jaupllari. Patrioti e Luftetari, Sherif Duckallari që ngriti çetën me 20 djem nga Senicani, komandant i saj kishte dhe mbi 100 djem Përmetarë, që morën pjesë në luftën e Vlorës, më 1920. Kështu ishin dhe Mustafa Taip Jaupllari-Bash Caushi, në Melesin, Leskovik, Follorinë e Prevezë trima, atdhetarë e luftëtarë të tjerë si: Mazllem Jashari, Myslim e Sulejman Ahmeti, Hajdar Zenuni Ali Kame, Xhemal Malindi, Hasan Markuri, Hasim Taullaj, Hasan Mehmeti, Mehmet Pavari, Xhelal Elezi, Vesel Jaupllari, etj, shokë të luftëtarëve Nexhip Benja e Myrteza Panariti, që vranë kollazin në Leskovik me 7 prill 1907.
Santa Clara County
Santa Clara County është një nga  qarqet në shtetin federal Kaliforni të Shteteve të Bashkuara të Amerikës.
Kalaja e Mbolanit
Kalaja e Mbolanit është një monument i trashëgimisë kulturore në Mbolan, Njësia administrative Sinjë, në qarkun e Beratit, Shqipëri. Ky monument është i llojit "Arkeologji", i miratuar më "10.06.1973".
Histori dhe përshkrim
Kalaja ndodhet një kodër, në të majtë të rrugës Berat-Sinjë. Linja e mureve rrethuese është shumë e qartë me sy të lirë dhe ndjek konturet e kodrës. Muret e kalasë së Mbolanit rrethojnë një sipërfaqe prej 3 ha dhe jane 660m te gjate. Muri rrethues është i ndërtuar me blloqe gurësh gëlqerorë në ngjyrë gri, të cilat kanë formën e shtresave gëlqerore. Përmasat e tyre variojnë nga 0,30m x 0,30m në 2,50m x 0,90m. Linja e mureve ruhet në një lartësi prej 0,50 m dhe në disa raste edhe më tepër. Në qendër të kalasë, në pjesën më të ngritur të saj, ndodhet Akropoli, që ka një formë katërkëndëshe me një qoshe të prerë për të krijuar mundësinë e flankimit të hyrjes. Duke u nisur nga dy qoshe të këtij katërkëndëshi, zbresin dy mure të drejta, deri te muri rrethues kryesor dhe krijohet kështu një ndarje e tretë, e cila komunikon nëpërmjet një porte me gjerësi 4m me pjesën tjetër të kalasë. Muret janë ndërtuar me gurë gëlqerorëtë te shtresëzuar, ku gjatësia e një guri arrin nganjëherë deri në 1m dhe lartësia nuk e kalon 0.20m. Gjerësia e murit rrethues të platformës është 1.40 m, ndërsa e mureve të brendshme ndarës 2.30m.
.ir
.ir është prapashtesa e faqeve të Internetit dhe përfaqëson domenin zyrtar të Iranit.
.je
.je është prapashtesa e faqeve të Internetit dhe përfaqëson domenin zyrtar të Xhersejt.
Pesha
thumb|140px|Peshore për matjen e peshës Nje peshe e një objekti do te thotnë shkencë dhe inxhinieri, lidhet me forcën që vepron në objekt, qoftë për shkak të gravitetit ose me një forcë reagimi që e mban atë në vend.
F=ma
Disa libra shkollorë standardë përcaktojnë peshën si një sasi vektori, forca gravituese që vepron në objekt. Të tjerët e përcaktojnë peshën si një sasi shkallore, si madhësi e forcës gravitacionale. Të tjerët e përkufizojnë atë si madhësinë e forcës së reagimit të ushtruar mbi një trup nga mekanizmat që e mbajnë atë në vend: pesha është sasia që matet, për shembull, një shkallë matëse. Kështu, në një gjendje të rënies së lirë, pesha do të ishte zero. Në këtë kuptim të peshës, objektet tokësore mund të jenë pa peshë: injorimi i rezistencës së ajrit, molla e famshme që bie nga pema, në rrugën e saj drejt tokës afër Isaac Newtonit, do të ishte pa peshë.
Njësia e matjes për peshën është ajo e egi bqforcës, e cila në Sistemin Ndërkombëtar të Njësive (SI) është Njutoni. Për shembull, një objekt me një masë prej një kilogram ka një peshë rreth 9.8 newtones në sipërfaqen e Tokës, dhe rreth një e gjashta më shumë në Hënë. Megjithëse pesha dhe masa janë sasi shkencërisht të dallueshme, termat shpesh ngatërrohen me njëri-tjetrin në përdorim të përditshëm (d.m.th. krahasimi dhe shndërrimi i peshës së forcës në paund në masë në kilogramë dhe anasjelltas).
Komplikimet e mëtutjeshme në sqarimin e koncepteve të ndryshme të peshës kanë të bëjnë me teorinë e relativitetit, sipas të cilit graviteti modelohet si pasojë e lakimit të hapësirës kohore. Në bashkësinë mësimore në shkollë dhe institucione tjera arsimore, një debat i konsiderueshëm ka ekzistuar për më shumë se gjysmë shekulli se si të përcaktohet pesha për nxënësit ose studentët e tyre. Situata aktuale është se një grup i shumëfishtë konceptesh bashkëjetojnë dhe gjejnë përdorim në kontekstet e tyre të ndryshme.
Peshat relative në Tokë dhe trupat e tjerë qiellorë
Santa Cruz County (Kaliforni)
Santa Cruz County është një nga  qarqet në shtetin federal Kaliforni të Shteteve të Bashkuara të Amerikës.
'92 Tour EP
92 Tour EP është EP-ia i fundit i grupit heavy metal Motörhead, i dalë në treg në 1992.
.kr
.kr është prapashtesa e faqeve të Internetit dhe përfaqëson domenin zyrtar të Republikës së Koresë.
La Granadella
La Granadella është një komunë në Spanjë, e vendosur në qarkun Les Garrigues, të provincës Lleida, në Katalonia. La Granadella ka 715 banorë (2014), dhe përfshinë një sipërfaqe prej 88.7 km2.
Lidhje të jashtme
La Granadella
Njësitë administrative të Angolës
Angola ndahet në 18 njësi territoriale (Província):
Marco van Basten
Marsel "Marko" van Basten (hol. Marcel (Marco) van Basten, lindi më 31 tetor 1964 në Utreht është ish futbollist holandez dhe asistent menaxher aktual i reprezentacionit të Holandës.
Vlersohet si njëri nga golsh⌂nuesit më të spikatur të gjenerates së tij.
Kariera e tij e lojtar
Ai luajti në klubin Ajax Amsterdam 2 vjet pastaj kaloi te klubi kampion i AC Milan ku përjetoi momentet me te bukura te karrieres se tij arriti te fitoje 3 kampionate dhe 2 champion league. Në vitin 1990 ai doli golashenuesi me i mire dhe mori topin e arte. Ne moshen 26 vjecare ai u demtua seriozisht ne kavilje dhe u detyrua te terhiqej nga futbolli për 2 vjet u kthye ne Hollandë ne vendin e lindjes, ne moshen 29vjecare ai u terhoq nga futbolli
Teuta e Ilirisë
Teuta e Ilirisë e njohur edhe si Mbretëresha Teuta dhe ishte gruaja e parë e Agronit, përndryshe njerka e Pinit, birit të rritur të Agronit (që e kishte me gruan e parë) dhe tutore (mesuese, kujdestare) e tij. Teuta u vu në krye të shtetit ilir dhe të ushtrisë së tij, duke mbretëruar e komanduar në vitet 230-227 p.e.s. Teuta qe një personalitet i rëndësishëm i historisë ilire. Sundoi vetëm për 3 vjet, por vepra dhe lavdia e kësaj gruaje ka triumfuar në shekuj.
Mbretëresha Teuta ndoqi politikën e Agronit duke zhvilluar një veprimtari energjike. Përballoi me sukses rivalitetet e brendshme gjë qê e beri më të dashur për masat e gjëra popullore, ruajti aleancën me Maqedoninë dhe rriti fuqinë politike të Mbretërisë së Ilirisë. Në vitin 230 pes. ndërmorri sulmin kundër Lidhjes Epirote, pushtoi kryeqytetin e saj Foinikën, dhe e detyroi të lidhej me Mbretërinë Ilire. Forcimi i pozitës së Mbretërisë Ilire në Gadishullin Ballkanik binte ndesh me politikën ekspansioniste të fuqisë së Romës, e cila në këtë kohë ishte drejtuar kah lindja. Teuta përballoi me dinjitet diktatin dhe veprimet provokuese të senatit romak, pa mundur të mënjanojë konfliktin e armatosur, që shpërtheu me ndërhyrjen e parë romake në Iliri në vitin 229 pes. Edhe pse Teuta ndërmori masa të rëndësishme për ti dalë rrezikut përpara, duke angazhuar forcat e saj kryesore në mbrojtjen e vijës bregdetare, nuk pati sukses. Plani i saj për të pushtuar Isën, Dyrrahun, Apolloninë dhe Korkyrën dështoi. Pas tradhtisë së Demetër Farit, që u dorëzoi romakëve Korkyrën e pushtuar, Teuta u detyrua të heqë bllokadën detare edhe nga qytetet tjera. Qëndresa e mëtejme që bënë ilirët në tokat e ardianëve nuk e ndryshoi fatin e luftës. Pas kësaj Teuta me forca të paketa u mbyll në qytetin e fortifikuar të Rizonit (Risani i sotëm) në Gjirin e Kotorrit. Në pranverën e vitit 228 pes. dërgoi në Romë përfaqësuesit e vet dhe përfundoi me senatin një paqe me kushte të rënda për ilirët. Pas kësaj ngjarjeje Teuta nuk përmendet më. Në krye të Mbretërisë Ilire u vu si regjent Demetër Fari.
Historia
Pas vdekjes së burrit të saj Mbreti Agron (250–231 pes), i dinastisë ardiane, ajo trashëgoi mbretërinë e tij duke vepruar si regjente për thjeshtrin e saj të ri Pinej. Shtrirja e saktë e Mbretërisë Ilire në kohën e Agronit dhe Teutës mbetet e paqartë. Nga sa dimë, ajo shtrihej në bregdetin e Adriatikut nga Shqipëria e mesme deri në lumin Neretva, dhe përveq kësaj ilirët duhet të kenë kontrolluar pjesën më të madhe të brendësisë ilire. Sipas Polibit, Teuta shpejt iu drejtua shteteve fqinje me keqdashje, duke urdhëruar komandantët e saj që t'i trajtonin të gjithë si armiq dhe duke mbështetur sulmet pirateske të nënshtetasve të saj, të cilat përfundimisht bën që forcat romake të kalonin Adriatikun për herë të parë, pasi ato aktivitete ndërhynin gjithnjë e më shumë në rrugën e tyre tregtare në Adriatik dhe në Detin Jon.
Në vitin 231 pes. ushtritë e Teutës sulmuan rajonet e Elisit dhe Mesenisë në Peloponez. Rrugës për në shtëpi, ata pushtuan qytetin e Foinikesë, në atë kohë vendi më i begatë i Epirit dhe një qendër për tregtinë në rritje me Gadishullin Italian. Qyteti u çlirua shpejt dhe u nënshkrua një armëpushim kundrejt pagesës së tarifës dhe lirimit të të burgosurve. Marrja e një qendre urbane, në krahasim me plaçkitjet në fshat, përfaqësonte një përshkallëzim të kërcënimit të paraqitur nga ilirët për grekët dhe romakët. Gjatë pushtimit të Foinikesë, disa piratë ilirë plaçkitën anijet tregtare italiane në një numër kaq të madh, sa senati romak, pasi shpërfilli ankesat e mëparshme, u detyrua të dërgonte dy ambasadorë në qytetin e Scodras për të kërkuar dëmshpërblime dhe për t'i dhënë fund të gjitha ekspeditat të piratëve. Tregimi i gjallë i ngjarjes, i dhënë nga historiani grek Polibi dhe haptazi armiqësor ndaj Teutës, ndoshta ishte i ndikuar nga një traditë më e hershme romake që fillimisht synonte të justifikonte pushtimin e Ilirisë.
Pas mbërritjes së tyre, ambasadorët romakë Lucius dhe Gaius Coruncanius gjetën mbretëreshën Teuta duke festuar fundin e një rebelimi të brendshëm ilir, ndërsa ushtritë e saj ishin gati të rrethonin qytetin ishull të Isës. Ajo premtoi se asnjë forcë mbretërore nuk do t'i lëndonte, por pirateria ishte një zakon tradicional ilir të cilit ajo nuk ishte në gjendje t'i jepte fund. Teuta la të kuptohej gjithashtu se “ishte në kundërshtim me zakonin e mbretërve ilirë që të pengonin nënshtetasit e tyre të merrnin plaçkë nga deti”. Një nga të dërguarit thuhet se e humbi durimin dhe u përgjigj se Roma do ta bënte detyrën e saj "përmirësimin e marrëdhënieve midis sovranit dhe nënshtetasve në Iliri", pasi "[ata kishin] një zakon të admirueshëm, që është të ndëshkojnë publikisht ata që bëjnë gabimet private dhe publikisht të vijnë në ndihmë të të padrejtëve.”
Sido që të jetë, njëri nga dy ambasadorët e pranishëm iu shpreh mbretëreshës me aq mungesë respekti, saqë shoqëruesit e saj u urdhëruan të kapnin anijen e ambasadorëve ndërsa ajo nisej për në Romë, dhe i dërguari i pafytyrë u vra në udhëtimin e tij për në shtëpi, gjoja me urdhër të Teutës. Tregimi i Dion Kasiut (Cassius Dio) sugjeron se ambasadori tjetër mund të jetë burgosur. Në versionin e Apianit, dy ambasadorët, një romak (Coruncanius) dhe një Isaian (Klemporos), u kapën dhe u vranë nga disa lembe ilire përpara se të zbarkonin në tokën ilire, duke lënë të kuptohet se intervista midis Teutës dhe ambasadorëve mund të mos ketë ndodhur. Në çdo rast, lajmi për vrasjen bëri që romakët të përgatiteshin për luftë: të përgatiteshin legjionet dhe të mblidhej flota ushtarake.
Në vitin 229 p.e.s. Roma i shpalli luftë Mbretërisë së Ilirisë dhe, për herë të parë, ushtritë romake kaluan Detin Adriatik për të shkelur në Ballkanin Perëndimor. Një ushtri e përbërë nga afërsisht 20.000 trupa, 200 njësi kalorësie dhe një flotë e tërë romake prej 200 anijesh, e udhëhequr nga Gnaeus Fulvius Centumalus dhe Lucius Postumius Albinus, u dërgua për të pushtuar Ilirinë.
Sulmi romak duket se e kapi në befasi Teutën, pasi ajo kishte urdhëruar një ekspeditë të madhe detare që përfshinte shumicën e anijeve të saj kundër Korkyrës në dimrin e vitit 229. Kur 200 anijet romake u shfaqën në Korkyra, guvernatori i Teutës, Demetër Fari e tradhtoi atë dhe ia dorëzoi qytetin romakëve, përpara se të kthehej në këshilltarin e tyre për kohën e mbetur të luftës. Në fund të konfliktit në vitin 228 p.e.s., romakët i dhanë atij postin e guvernatorit të ishullit Faros (Hvarit) dhe të brigjeve ngjitur. Ndërkohë, pjesa e mbetur e ushtrisë romake zbarkoi më në veri në afërsi të Apollonisë. Ushtria e kombinuar dhe marina detare vazhduan drejt veriut së bashku. Pasi nënshtruan qytetet njërin pas tjetrit, ata përfundimisht rrethuan kryeqytetin, Scodra. Vetë Teuta ishte tërhequr me pak ndjekës në qytetin e fortifikuar dhe strategjikisht të mbrojtur të Rhizonit, baza kryesore e flotës ilire.
Sipas Polibit, ajo nënshkroi një traktat në fillim të pranverës së vitit 228 pes. me të cilin pranoi të paguante një haraç vjetor, të mbretëronte mbi një rajon të kufizuar dhe të ngushtë në veri të qytetit Lisus (Lezha moderne) dhe të mos lundronte përtej qytetit Lisus me më shumë se dy anije të paarmatosura. Ai gjithashtu raporton se ata kërkuan që ajo të pranonte autoritetin përfundimtar të Romës. Sipas Dion Kasit (Cassius Dio), ajo abdikoi më vonë në vitin 227 pes.
Apiani përmend se, pas disfatës, Teuta dërgoi një ambasadë në Romë për të dorëzuar robërit dhe për të kërkuar falje për ngjarjet që kishin ndodhur gjatë mbretërimit të bashkëshortit të saj Agronit, por jo edhe për ngjarjet që kishin ndodhur nën sundimin e saj.
Teuta në letërsi
Figura e Teutës është trajtuar edhe në fushën e letërsisë nga autorë shqiptare dhe të huaj. Kështu p.sh. në vitin 1844 shkrimtari kroato-grek Dimitrija Demeter shkroi veprën me titull "Teuta" që paraqet një dramë për një mbretëreshë ilire dhe për mosmarrëveshjet tragjike në vendin e saj që ka rezultuar me rrënimin e shtetit dhe lirisë së popullit antik ilir.
Në vitin 1973 Nada Ćurčija Prodanović publikon veprën me titull "Teuta, Mbretëreshë e Ilirisë" (Teuta, Queen of Illyria).
Rexhep Qosja, i ka kushtuar monodramën “Vdekja e një mbretëreshe” (1978) ndërsa Ekrem Kryeziu, i jep shumë vend në dramën ”Komploti ilir”. Më pas, janë shkruar dhe botuar edhe disa vepra:
Romani me titull "Ilirja" (L'Illyrienne, Ilirka) shkruar nga shkrimtarja kroato-franceze Flora Dosen botuar në vitin 1986 në Paris, dhe 1988 në Prishtinë e Zagreb.
Romani me titull "Teuta" shkruar nga Mirash Martinoviq, botuar në vitin 2004.
Romani "Mallkimi i priftëreshave të Ilirisë," shkruar nga Mira Meksi, botuar në vitin 2014.
Drama me titull "Mbretëreshë Teuta e Ilirisë" shkruar nga Përparim Kapllani.
Romani "Klithma e Mbretëreshës Teutë," shkruar nga Ajmone Sumaj Salihu, botuar në vitin 2015.
Romani "Teuta e Ilirisë," shkruar nga Resmi Osmani, botuar në vitin 2014.
Libri për fëmijë me titull "Mbretëresha Teuta dhe princi i vogël" shkruar nga Përparim Kapllani dhe botuar në vitin 2017.
Në vitin 2019 Hana Noka publikon romanin me titull "Besa Po" që i kushtohet Mbretëreshës Teuta.
Dhimitër Kamarda
Dhimitër Kamarda it. Demetrio Camarda (Hora e Arbëreshëvet, 23 tetor 1821 - Livorno, 1882) ka qenë presbiter i ritit bizantin dhe gjuhëtar italo-arbëresh.
Biografia
Dhimitër Kamarda u lind në Horë të Arbëreshëvet më 23 tetor 1821, ndoqi të nxënët tek Seminari italo-arbëresh i Palermos, ku edhe dha mësim për disa vite.
I shtrënguar që të linte Siçilinë ngase autoritetet e Mbretërisë dyshonin fortazi tek ndjesitë e tij patriotike, konspiruese dhe kryengritëse, u largua drejt Livornos ku u emërua arqimandrit i Kishës së të Tërshenjtës Anunciatë e ritit bizantin.
Vepra
Kryevepra e tij "Saggio di Grammatologia comparata sulla lingua albanese" (shqip. “Sprovë e gramatologjisë krahasuese mbi gjuhën shqipe”) që përballja e parë, me risitë shkencore të kohës në gjuhësi, mbi studimin diakronik të shqipes. Nga veprat e tij : “Alfabeti i përgjithshëm shqiptaro – epiriot”, “Tri këngë popullore shqipe të Epirit” etj.
Historia e Angolës
Historia e Angolës, sikurse historia e tërë regjionit është e përmbushur me konflikte si të vendasve po ashtu edhe të kolonizuesve.
Më 1483 portugezët zbarkojnë dhe vendosen pran lumit Congo, ku edhe më vonë krijohet Kongo. Shteti i Kongos shtrihej nga Gaboni (i sotshëm) deri në veri tek lumi Kwaza në jug. Portugali më 1575 krijon kolonin portugeze të Luandës të bazuar në tregtinë e skllaveve. Ngadalë diku duke paguar e diku me luftë, portugezët deri në fund të shekullit XVI fusin nën kontroll rripin e bregdetit të Atlantikut. Gjatë kësaj kohe krijojnë kolonin e Angolës. Holandezët okupojnë Luandën prej 1941-48 për të krijuar një shtet i kundërpërgjigje portugezëve. Më 1648 Portugalia merr përsëri nën kontroll Luandën në vitin dhe përgatitet për pushtimin e Kongos dhe Ndongos. Këtë portugezet edhe e arrijnë në vitin 1671 mirëpo kontrollin e plotë administrativ e arrijnë gjatë shekullit XX. Më 1951 kolonia sillej si e pavarur dhe thirrej Afrika Perëndimorë Portugeze. Pas që Portugalia refuzoi de-kolonializmin në këtë pjesë fillojnë të veprojnë disa lëvizje për pavarësi si :
Pas 14 viteve lufte për pavarësi, Angola fiton pavarësinë më 1975-ën. Portugezet i japin forcat lëvizjes së inspiruar marksiste MPLA e cila mbështetej nga Bashkimi Sovjetik. Pas kësaj eshalonë situata dhe fillon lufta civile ndërmjet MPLA, UNITA dhe FNLA. Më 1976 FNLA e humbë luftën kundër kombinimit MPLA dhe trupave Kubane duke i lënë në luftë Marksistët e MPLA-së dhe të ndihmuarit nga perëndimi UNITA.
Në viti 1991, fraksioni vendosi që Angola ti kthehet sistemit shumë partiakë, mirëpo pas që presidenti i tanishëm (2005) José Eduardo dos Santos i lëvizjes MPLA fajësohej nga OKB-ja për pështëllime, në Angolë shpërthejnë prapë luftimet.
Më 1994 arrihet marrëveshja (Lusaka protocol) në mes të qeverisë dhe UNITA-së me qëllim që UNITA të integrohet në qeverisjen e shtetit. Në vitin 1997 instalohet një qeveri e përbashkët, mirëpo që në fund të 1998-së shpërthejë luftime të ashpra duke i larguar nga vendbanimet mijëra banorë.
Më 22 shkurt të 2002-ës mbytet presidenti i UNITa-së dhe më këtë merr fund edhe lufta në mes të fraksioneve. UNITA e pranoni veten si kryesuese e Opozitës. Siç duket situata politike tani është e qetë, ndërsa Presidenti dos Santos po e vazhdon procesin e filluar (1997) për krijimin e paqes me demokraci.
Ndër problemet kryesore të Angolës janë të drejtat e njeriut, fushat e minave si dhe aksionet e kaçakëve të lëvizjes (Frente para a Libertação do Enclave de Cabinda). për ndarje në enklavën Cabinda
Angola, sikurse shumë vende të Saharës preket shpesh nga sëmundjet infektuese të shkretëtirës. Gjatë prillit të 2005-së në Angolë u përhapë virusi Marburg që për një kohë të shkurtë morri dheun.
Festivali Evropian i vallëzimit
Festivali evropian i vallëzimit për herë të parë u mbajt në Londër të Anglisë. Fituesi i parë i FEV ishte Finlanda. Ndërsa në vitin 2008 fitoi Polonia.
Shasta County
Shasta County është një nga  qarqet në shtetin federal Kaliforni të Shteteve të Bashkuara të Amerikës.
Foqion Postoli
Foqion Postoli shkrimtar shqiptar, lindi në Korçë dhe në Korçë mori mësimet e para. Në faqet e gazetës “Dielli” botoi si nënfletë romanet “Për mbrojtjen e Atdheut” (1919) dhe “Lulja e Kujtimit” (1922) etj, të cilat më vonë u botuan si libra më vete.
Vdiq më 2 tetor të vitit 1927. Veprimtaria letrare, politike dhe shoqërore e Foqion Postolit u zhvillua gjatë viteve të fundit të Rilindjes dhe periudhës së pavarësisë tonë kombëtare. Kjo ishte periudha e ngritjes më të madhe që pati lëvizja jonë kombëtare dhe përfundoi me pavarësinë e vendit më 1912.Por kjo ngritje u shoqërua edhe me rënie te menjëhershme që erdhi si pasojë e ndërhyrjeve të huaja dhe luftërave botërore. Edhe pse jetoi në periudha të ndryshme të historisë në vepra shkrimtari pasqyroi idetë e rilindësve tanë, siç ishin dashuria për atdheun, urrejtja e madhe për pushtuesit otomanë, dhe krenaria për historinë e vendit. Autori në librat e tij është frymëzuar nga temat aktuale të asaj kohe.
Biografia
Lindi në Korçë, i biri i një dyqanxhiu e tregtari korçar në një familje të zbritur nga Frashëri. Studjoi për tregti në Stamboll ku kishte të afërm, dhe më tej emigroi së bashku me familjen drejt Shteteve të Bashkuara, ku u vendos në Massachusets. Atje punoi si sekretar i degës së Brocktonit të Vatrës dhe bashkëpunoi me të përkohshmen që botonte federata, Dielli, ku shumë nga shkrimet e tij dolën në shtyp.
Më 1921 u kthye në atdhe ku mori pjesë në punimet e shpalljes së Kishës Ortodokse Autoqefale Shqiptare.
Vdiq më 2 tetor të vitit 1927.
Vepra
Më 1919 kur qe në Amerikë shkroi romanin Për mprojtjen e atdheut, është një produkt tipik i nacionalizmit romantik të Rilindjes së vonë me një histori dashurie me ideale dhe virtyte patriotike. Pipa e sheh si një version të ëmbëlsuar të Emrit të familjes së Gramenos. Romani Lulja e kujtimit (1924) ndonëse artificiale, është një përmirësim estetik sipas Elsiet, dhe u bë në vitet '20-30 ndër romanet më të bujshëm.
Kantoni Royère-de-Vassivière
Kantoni Royère-de-Vassivière (frëngjisht: Canton de Royère-de-Vassivière) është një kanton në departamentin Creuse, rajonin Limousin në Francë. Kryeqëndra e kantonit është Royère-de-Vassivière. Ka sipërfaqe 238.67km2 dhe popullsi 1805 banorë.
Përbërja aktuale
Kantoni Royère-de-Vassivière aktualisht përbëhet nga 7 komuna.
Kantoni Brécey
Kantoni Brécey (frëngjisht: Canton de Brécey) është një kanton në departamentin Manche, rajonin Basse-Normandie në Francë. Kryeqëndra e kantonit është Brécey. Ka sipërfaqe 128.05km2 dhe popullsi 5873 banorë.
Përbërja aktuale
Kantoni Brécey aktualisht përbëhet nga 15 komuna.
Kisha e Shën Mitrit në Drobonik
Fshati Drobonik ndodhet vetëm 5 km në jug të qytetit të Beratit,thumb|right|250px|Kisha e Muzakajve ose sic njihet tani kisha e Shen Mitrit në Drobonik përgjatë rrugës Berat-Përmet. Në qendër të këtij fshati ndodhet kisha e dasmes se Arberit e cila prezanton një kishë me përmasa të mëdha, me tre nefe të ndara me tre kolona të larta me harqe,Gjatë periudhës së socializmit, me ndërtimin e fermës bujqësore, ky monument është shndërruar në magazinë të kooperativën bujqësore. Ky transformim ndryshoi strukturën dhe funksionin e kësaj kishe. Hyrja kryesore u shkatërrua, pronaosi u mbyll nga naosi me një mur duke krijuar një ambjent më vete. Gjthashtu u mbyll dhe hyrja në pjesën jugore duke lënë në funksionim vetëm hyrjen veriore. Në faqet e brendshme dhe të jashtme ka ndërhyrje të shumta. Afresket janë zëvendësuar nga shkrime parullash me formula komuniste. Suvaja e pjesës së brendshme duhet të jetë e gjitha ndërtim i ri duke zhdukur në këtë mënyrë ç’do gjurmë të fazave më të hershme të këtij monumenti.Kisha është duke u restauruar nga Metropolia Ortodokse Autoqefale    (Fig. 20). Fatkeqësisht restaurimi i saj nuk po bëhet në bashkëpunim me Institutin e Monumenteve të Kulturës, faktor ky i cili mund të kushtëzojë prishjen e formës origjinale e autentike të tij, ç’farë nënkupton dhe humbjen e rëndësisë historike të këtij monumenti te lashte ,ku u martua muzak topia dhe mamica kastrioti dhe gjergj Kastrioti me andronika muzaka ( donika )
Kantoni Limoges-Corgnac
Kantoni Limoges-Corgnac (frëngjisht: Canton de Limoges-Corgnac) është një kanton në departamentin Haute-Vienne, rajonin Limousin në Francë. Kryeqëndra e kantonit është Limoges. Ka sipërfaqe km2 dhe popullsi 9379 banorë.
Përbërja aktuale
Kantoni Limoges-Corgnac aktualisht përbëhet nga 1 komuna.
1989
Pa data
vdiq Rrustem Berisha
Sierra County (Kaliforni)
Sierra County është një nga  qarqet në shtetin federal Kaliforni të Shteteve të Bashkuara të Amerikës.
.lk
.lk është prapashtesa e faqeve të Internetit dhe përfaqëson domenin zyrtar të Sri Lankas.
Demografia e Antiguas dhe Barbudës
Në Antiguas dhe Barbudës, gjuhët më të përhapura janë anglishtja dhe një gjuhë e bazuar në këtë e quajtur Kreole.
Nga pikëpamja etnike, shumica e popullsisë përbëhet nga (91%) afrikanët e zi dhe një pjesë e vogël e përzier evropiane dhe azate.
Sipas religjionit:
Siskiyou County
Siskiyou County është një nga  qarqet në shtetin federal Kaliforni të Shteteve të Bashkuara të Amerikës.
.md
.md është prapashtesa e faqeve të Internetit dhe përfaqëson domenin zyrtar të Moldavisë.
Sergio Ramos
Sergio Ramos García ( Spanjisht [ˈserxjo ˈramoz ɣarˈθi.a]; lindur më 30 mars 1986) është një futbollist profesionist spanjoll i cili luan si mbrojtës i klubit francez Paris Saint-Germain dhe Kombëtares spanjolle. Ai luan zakonisht si qëndër mbrojtës, por ai mund të luaj edhe si mbrojtës i dhjathtë. Ramos konsiderohet gjërësisht si një nga mbrojtësit më të mirë të gjeneratës së tij, si dhe është vlersuar për aftësitë e shënimit të golave dhe pasimet.
Pasi doli nga akademia e të rinjëve të Seviljes dhe shpenzoi dy sezone me ekipin e parë, Ramos u transferua te Real Madridi në verën e vitit 2005. Që nga ajo kohë, ai është bërë një nga lojtarët më të rëndësishëm të klubit, duke fituar 21 trofe madhor, përfshirë katër tituj të La Ligas dhe të Ligës së Kampioneve, duke u bërë një nga golashënuesit më të mirë të La Ligas nga mbrojtja. Ramos luajti një rol vendimtar në të katërta fushatat ku Reali fitoi Ligën e Kampioneve, duke u emëruar në ekipin më të mirë të kompeticionit në të gjitha rastet. Ai gjithashtu ka shënuar gol në dy finale të ndryshme, përfshirë edhe golin e barazimit të përkohshëm në minutën e 93të në finalen e vitit 2014.
Ramos është emëruar në FIFPro World 11 (Ekipi i Vitit i FIFA-s) dhjetër herë, një rekord për një mbrojtës; vetëm Lionel Messi dhe Cristiano Ronaldo janë emëruar më shumë herë se ai. Ai gjithashtu është zgjedhur në Ekipin e Vitit të UEFA-s tetë herë, gjithashtu një rekord për një mbrojtës; ai renditet sërisht i treti mbrapa Messit dhe Ronaldos. Ramos gjithashtu është shpallur mbrojtësi më i mirë i La Ligas pesë herë, një rekord, si dhe në sezonin 2015–16 ishte pjesë e Ekipit të Sezonit të La Ligas.
Në nivel ndërkombëtar, Ramos ka përfaqsuar Spanjën në katër edicione të FIFA Kupës së Botës dhe në tre UEFA Kampionatit Evropian. Ai fitoi Kupën e Botës 2010 dhe edicionet 2008 & 2012 të Kampionatit Evropian; Ramos u përfshi në Ekipin e Ëndërrave të Kupës së Botës 2010 dhe Ekipin e Turnamentit të Euro 2012. Ai debutoi me ekipin kombëtar në moshën 18 vjeç, dhe në vitin 2013 u bë lojtari më i ri në histori që arrin 100 ndeshje. Ramos është aktualisht lojtari me më shumë ndeshje në historinë e Spanjës (170) si dhe golashënuesi i dhjetë më i mirë i të gjitha kohërave (21).
Sevilla
I lindur në Camas, Seville, Andalusia, Ramos filloi karrierën e tij profesioniste me klubin lokal Sevilja, pas pasi doli nga sistemi i të rinjëve të klubit sëbashku me Jesús Navas dhe Antonio Puerta. Ai bëri debutimin me skuadrën e parë dhe në La Liga më 1 shkurt 2004, duke hyrë në fushë si zëvëndësues në pjesën e dytë në humbjen 1–0 në transfertë kundër Deportivo de La Coruña.
Në sezonin 2004–05, Ramos luajti 41 ndeshje në të gjitha kompeticionet me Seviljen që e përfundoi sezonin në vendin e gjashtë duke u kualifikuar për në Kupën UEFA. Ai shënoi në ndeshjet në shtëpi kundër Real Sociedad (fitore 2–1), dhe Real Madrid (barazim 2–2).
2005–2008: Transferimi dhe vitet e para
parapamje|190px|Ramos në aksion me Real Madridn gjatë një ndeshje më 10 mars 2007. Në verën e vitit 2005, Ramos u ble nga Real Madridi për për 27 milion €, duke u bërë një transferim rekord për një mbrojtës spanjoll. Ai ishte i vetmi lojtar spanjoll që u ble nga presidenti Florentino Pérez në mandatin e tij të parë në klub. Ramos u prezantua dhe mori fanellën me numrin 4, e mbajtur më parë nga legjenda e klubit Fernando Hierro. Ai bëri debutimin zyrtar për klubin më 10 shtator 2005 në humbjen 3–2 në shtëpi ndaj Celta Vigos në javën e 2të të La Ligas, duke u aktivizuar si zëvëndësues në pjesën e dytë. Goli i tij i parë erdhi më 6 dhjetor në humbjen 2–1 kundër Olympiacos në fazën e grupeve të Ligës së Kampioneve.
Gjatë sezonit të parë në Madrid, Ramos u aktivizua si qëndër-mbrojtës, por në disa raste u përdor edhe si mesfushor mbrojtës. Megjithatë, me mbërritjen e Christoph Metzelder dhe Pepes në sezonin 2007–08, ai u zhvendos në krahun e djathtë të mbrojtjes. Në katër sezonet e para me Los Blancos, Ramos shfaqi instikt golashënuesi, një veti e pazakontë kjo për shumë mbrojtësa, duke shënuar rreth 20 gola. Gjatë kësaj kohe, ai u ndëshkua me karton të kuq në nëntë raste, përfshirë katër në sezonin debutues. Kartoni i kuq i parë me fanellën e Real Madridit erdhi pas dy të verdhëve në humbjen 1–0 në transfertë ndaj Espanyolit më 18 shtator 2005. Në sezonin 2006–07, Ramos shënoi pesë gola, përfshirë një në barazimin 3–3 kundër Barcelonës në Camp Nou, me Real Madridin që fitoi kampionatin e 30të.
Më 4 maj 2008, Ramos asistoi golin e Gonzalo Higuaín në minutën e 89të të ndeshjes kundër Osasunës, duke ndihmuar Realin të fitonte 2–1 në transfertë; kjo fitore i siguroi klubit kampionatin e 31të në histori. Ndeshjen e fundit të sezonit, ai shënoi një dopietë në fitoren 5–2 kundër Levantes, e cila kishte rënë nga kategoria. Ai e mbylli sezonin në La Liga me pesë gola në 33 ndeshje.
Më 24 gusht 2008, në ndeshjen e kthimit të Supercopa de España 2008 kundër Valencias, Ramos shënoi golin e rezultatit të përkohshëm 2–1. Goli i Ramos erdhi në një moment vendimtar në ndeshje, ku Reali po luante me nëntë lojtar pas përjashtimeve me karton të kuq të holandezëve Rafael van der Vaart dhe Ruud van Nistelrooy. Ndeshja përfundoi me fitoren e Realit 4–2, e cila në fund ngriti edhe trofeun pasi fitoi përballjen me rezultatin e përgjithshëm 6–5. Pas kësaj, ai pati një rënje të formës në pjesën e parë të sezonit 2008–09, por u rikthye në formën e tij më të mirë më 11 janar 2009, duke shënuar me një goditje akrobatike në suksesin 3–0 kundër Majorkës; pas kësaj, ai shënoi edhe në ndeshjen e javës tjetër në fitoren 3–1 në shtëpi kundër Osasunës. Ramos u emërua në Skuadrën e Vitit të FIFA-s dhe UEFA-s për vitin 2008. Ai u rendit i 21ti në garën për çmimin prestigjoz UEFA Lojtari Evropian i Vitit.
2009–2014: Titulli i parë i Ligës së Kampioneve
parapamje|majtas|220px|Ramos duke festuar një gol në Derbin e Madridit kundër [[Atlético Madrid më 13 janar 2011.]] Në fillim të sezonit 2009–10, Ramos u emërua si një nga katër kapitenët e skuadrës. Për shkak Pepe kishte pësuar një dëmtim serioz në gju gjatë sezonit, Ramos luajti shpesh në qëndër të mbrojtjes. Ai shënoi katër gola në 33 ndeshje në kampionat, dhe më 21 shkurt 2010, ai luajti ndeshjen e 200të zyrtare me klubin kundër Villarrealit (150 në La Liga). Pavarësisht këtyre përmbledhjeve personale, Real Madridi e mbylli sezonin pa fituar asnjë trofe.
Në humbjen 5–0 në transfertë kundër Barcelonës më 29 nëntor 2010, Ramos u përjashtua me karton të kuq pasi bëri një ndërhyrje të rëndë nga mbrapa ndaj Lionel Messit; pas kësaj, ndodhi një përleshje mes lojtarëve të të dy ekipeve, duke bërë që Ramos të shtynte edhe kapitenin Carles Puyol. Kjo do të thoshte se ai kishte barazuar rekordin e Fernando Hierros për numrin e kartonëve të kuq me klubin, pavarësisht se kishte luajtur 264 ndeshje më pak. Më 20 prill 2011, Ramos luajti si titullar në finalen e Copa del Reyt ku Reali mposhti Barcelonën me rezultatin 1–0 në Valencia. Më vonë në atë mbrëmje, duke festuar në krye të autobusit të klubit, atij aksidentalisht i ra trofeu nga duart; trofeu përfundoi nën rrotat e autobuzit, duke u dëmtuar.
Më 12 korrik 2011, Ramos rinovoi kontratën e tij me klubin deri në vitin 2017. Në fillim të sezonit, ai u zhvendos sërisht në qëndër të mbrojtjes pas një dëmtimi të portugezit Ricardo Carvalho. Më 25 prill 2012, në ndeshjen e kthimit të gjysëm-finales së Ligës së Kampioneve kundër Bayern Munich, Ramos gaboi penalltinë e tij në gjuajtjet e penalltive me Realin që u mposht 3–1 dhe u eliminua nga kompeticioni. Pavarësisht eliminimit nga Liga e Kampioneve, Real Madridi fitoi kampionatin për herë të parë pas katër sezonesh; Ramos ishte lojtari me më shumë topa të rikuperuar në ekip, dhe i treti në të gjithë kampionatin.
Më 9 janar 2013, Ramos u përjashtua pas dy kartonëve të verdh në fitoren 4–0 në shtëpi kundër Celta Vigos në kupë. Ai më pas u pezullua për katër ndeshje pasi u zbulua se ai kishte ofenduar gjyqtarin e ndeshjes Miguel Ángel Ayza Gámez. Në muajin e ardhshëm, vetëm disa minuta pasi kishte shënuar golin e dytë të ekipit dhe më pak se 20 minuta pasi ndeshja kishte nisur, Ramos u përjashtua pasi mori dy kartonë të verdhë në një minutë, duke regjistruar kartonin e kuq të 16të me Realin dhe të 12të në La Liga. Nga fundi i shkurtit deri në fillim të marsit, Ramos ishte kapiten i ekipit, duke zëvëndësuar Iker Casillas i cili ishte i dëmtuar. Ai ishte kapiten në dy fitoret në katër ditë ndaj Barcelonës; ai shënoi golin e dytë në fitoren 2–1 në ndeshjen e dytë, duke mposhtur portierin kundërshtar me një gjuajtje me kokë.
parapamje|djathtas|Ramos para nisjes së ndeshjes së Ligës së Kampioneve kundër Juventusit në Santiago Bernabéu, 24 tetor 2013. Më 14 dhjetor 2013, Ramos mori kartonin e kuq të 18të në barazimin 2–2 kundër Osasunës duke vendosur një rekord të ri për klubin, Megjithatë, pezullimi i tij me një ndeshje më pas u hoq. Kartoni i kuq i 19të erdhi erdhi në humbjen 3–4 në shtëpi kundër Barcelonës më 23 mars 2014. Më 26 prill, Ramos shënoi në fitoren 4–0 në shtëpi ndaj Osasunës, duke finalizuar një kundër-sulm që nisi nga një ndërhyrje e tij në mbrojtje; ky ishte goli i tij i parë në La Liga pas gjashtë muaj, që nga rrjeta kundër Levantes në javën e 8të. Vetëm tre ditë më pas, në gjysëm-finalen e kthimit kundër Bayern Munich, Ramos shënoi dy gola me kokë në katër minuta duke ndihmuar Realin të fitonte 4–0 në Allianz Arena. Real Madridi e fitoi përballjen me rezultatin e përgjithshëm 5–0, duke u rikthyer në finalen e Ligës së Kampioneve për herë të parë pas 12 vitesh. Ai gjithashtu u bë mbrojtësi i parë në historinë e Ligës së Kampioneve që shënon dy gola në një ndeshje gjysëm-finale. Në finalen e luajtur kundër Atlético Madrid në Lisbonë më 24 maj, Ramos shënoi golin e barazimit 1–1 në minutën e 93të, duke e dërguar ndeshjen në kohën shtesë, ku Real Madridi fitoi 4–1 dhe siguroi trofeun e tyre të 10të në histori; ai u zgjodh lojtari i ndeshjes nga tifozët. Ai e mbylli sezonin 2013–14 me 7 gola në të gjitha kompeticionet, duke vendosur një rekord të ri personal në atë kohë.
Ramos e nisi sezonin 2014–15 më 12 gusht duke luajtur 90 minuta të plota në fitoren 2–0 kundër Seviljes në ndeshjen e UEFA Super Kupës 2014. Ai më pas luajti në dy ndeshjet e Supercopa de España kundër Atlético Madrid, me Los Blancos që u mposhtën me rezultatin e përgjithshëm 2–1. Më 31 gusht, Ramos shënoi golin e parë të sezonit në distafën 4–2 në transfertë ndaj Real Sociedadit në javën e 2të të La Ligas. Goli i tij i 50të me klubin erdhi më 8 nëntor në fitoren tenistike 5–1 në El Viejo Clásico kundër Athletic Bilbao. Në dhjetor, Ramos luajti në FIFA Kupën e Botës për Klube, ku dhe shënoi dy gola në dy ndeshje, përfshirë edhe një në finalen kundër San Lorenzon; Real Madridi u shpall fituese, duke e mbyllur vitin 2014 me katër trofe. Ramos u shpall lojtari më i mirë në të dyja ndeshjet, dhe e mbylli turnamentin si golashënuesi më i mirë dhe si lojtari më i mirë.
2015–2018: Shiriti i kapitenit dhe dominimi në Evropë
parapamje|majtas|280px|Ramos në stërvitje në mars 2016. Në gusht 2015, Ramos firmosi një kontratë të re pesë-vjeçare me Real Madridin, duke e mbajtur të lidhur me klubin deri në vitin 2020. Pas largimit të portierit Iker Casillas te Porto, Ramos u bë kapiten i ri i ekipit. Më 8 nëntor, Ramos shënoi golin e parë të sezonit në transfertë kundër Seviljes me një gjuajtje me rrofeshatë, por dëmtoi shpatullën e majtë gjatë ekzekutimit, duke u zëvëndësuar nga loja. Më 20 dhjetor, Ramos ishte kapiten në fitoren rekord 10–2 kundër Rayo Vallecano, rezultati më i madh i klubit në La Liga në 55 vite. Pas kësaj, ai mori kartonin e kuq të 20të me Real Madridin gjatë fitores 2–1 në transfertë ndaj Las Palmas më 14 mars 2016, duke shënuar edhe një nga golat e ekipit. Më 2 prill, ai u rikthye nga pezullimi në fitoren 2–1 kundër Barcelonës në Camp Nou, ku ai mori sërisht karton të kuq, të 21shin në karrierë dhe të 4tin në Clásico. Real Madridi arriti sërisht finalen e Ligës së Kampioneve, duke u përballuar edhe një herë me Atlético Madrid; Ramos shënoi sërisht, këtë herë në pjesën e parë me kohën e rregullt dhe shtesën që u mbyll në barazim 1–1. Në gjuajtjet e penalltive, ai shënoi penalltinë e tij duke ndihmuar ekipin të triumfonte 5–3, duke fituar një tjetër trofe të Ligës së Kampioneve, e para për Ramosin si kapiten. Ai u shpall lojtari i ndeshjes nga UEFA. Ramos e mbylli sezonin 2015–16 me vetëm 33 ndeshje në të gjitha kompeticionet, duke regjistruar shifrën e tij më të ulët, kjo për shkak edhe të dëmtimeve të shumta.
Ramos e nisi sezonin 2016–17 duke luajtur në ndeshjen e UEFA Super Kupës kundër Seviljes; në minutën e 93të, ai shënoi me kokë golin e dytë të ekipit të tij, duke e çuar ndeshjen në shtesë, ku Reali fitoi 3–2 për të marrë trofeun. Ramos u shpall sërisht lojtari i ndeshjes nga UEFA. Më 3 dhjetor, ai shënoi në minutën e 90të të ndeshjes ndaj Barcelonës që u mbyll në barazim 1–1 në Camp Nou; ky ishte goli i tij i 4të në El Clásico, duke ndihmuar Realin të regjistronte ndeshjen e 33të pa humbje. Rekordi i Realit u ndal në 40 ndeshje më 15 janar 2017 pas humbjes 2–1 kundër Seviljes në shtesë, ku Ramos shënoi një autogol. Një javë më vonë, Ramos shënoi një dopietë në fitoren 2–1 kundër Málagës, duke regjistruar golin e tij të 50të në La Liga.
thumb|right|247px|Ramos duke ngritur trofeun e Ligës së Kampioneve me ekipin e Real Madridit pas më 26 maj 2018. Më 11 shkurt, Ramos luajti ndeshjen e tij të 500të me klubin në fitoren 3–1 kundër Osasunës. Një muaj më vonë, ai shënoi golin e fitores në triumfin 2–1 kundër Real Betis në Bernabéu, duke regjistruar golin e 10të të sezonit; kjo ishte hera e parë që ai arrinte një shifër dyshe në gola, kurse kjo fitore e dërgoi Realin në vendin e parë në La Liga. Reali fitoi titullin e 33të të La Ligas në histori, kurse Ramos të kartin dhe të parin si kapiten. Më 3 qershor, Real Madridi mposht Juventusin 4–1 në finalen e Ligës së Kampioneve në Kardif; me këtë sukses, klubi fitoi kampionatin dhe Ligën e Kampioneve në të njëjtin sezon për herë të parë që nga sezoni 1957–58. Ramos gjithashtu u bë lojtari i parë që fiton dy Kupa Evropiane rresht në epokën e Ligës së Kampioneve. Ai e mbylli sezonin 2016–17 me 10 gola në të gjitha kompeticionet, duke vendosur një rekord të ri personal.
Ramos e nisi sezonin 2017–18 më 20 gusht në ndeshjen hapëse të Realit në La Liga kundër Deportivo La Coruña, duke marrë një karton të kuq. Ky ishte kartoni i kuq i 18të në La Liga dhe i 23ti gjithsej, duke barazuar rekordin e të gjitha kohërave. Ai e theu rekordin më 3 dhjetor me kartonin e kuq të 19të në barazimin pa gola ndaj Athletic Bilbao. Ramos shënoi golin e parë të sezonit më 13 shtator në fazën e grupeve të Ligës së Kampioneve kundër APOEL, duke realizuar me një rrofeshatë. Në La Liga, Ramos shënoi katër gola, përfshirë dy me penallti – kundër Leganes dhe Seviljes. Në Ligën e Kampioneve, ai zhvilloi 11 ndeshje dhe shënoi një gol, me Realin që fitoi titullin e 3të rresht dhe të 13të në histori. Performanca e tij në finalen e Ligës së Kampioneve u kritikua, ku në veçanti përplasja e tij me Mohamed Salah që bëri që egjiptiani të nxirrte shpatullën dhe të zëvëndësohej. Në pjesën e dytë, ai goditi portierin e Liverpoolit Loris Karius në kokë me brryl; portieri më pas u diagnostifikua me trondije. Ramos më pas mohoi se e kishte goditur qëllimisht gjermanin, duke thënë se Virgil van Dijk e shtyu atë drejt Kariusit. Ramos u bë kapiteni i parë që fiton tre Liga kampionesh rresht, duke ngritur Ligën e Kampioneve në çdo rast si kapiten.
2018–2020: Ndeshja e 600të dhe rekordet e golave dhe kartonëve
parapamje|majtas|Ramos në aksion me Real Madridin gjatë një ndeshje të Copa del Reyt kundër Celta Vigos në janar 2017. Ramos e nisi sezonin 2018–19 duke shënuar me penallti në humbjen 4–2 kundër Atlético Madrid në UEFA Super Kupën 2018. Fakti që gjuajti penalltinë do të thoshte se Ramos ishte gjuajtësi i ri i penalltive në ekip pas largimit të Cristiano Ronaldos. Më 26 gusht, ai shënoi me penallti në fitoren 4–1 në transfertë ndaj Gironës, duke u bërë një nga dy lojtarët sëbashku me Lionel Messin që shënon të paktën një gol në 15 sezone rresht në La Liga. Një javë më pas, ai shënoi sërisht me penallti në fitoren 4–1 kundër Leganes, duke regjistruar golin e parë në Bernabéu që nga marsi 2017. Më 20 tetor, Ramos luajti ndeshjen e tij të 400të në La Liga me Real Madridin në disfatën 2–1 në shtëpi ndaj Levantes, duke u bërë lojtari i 10të i klubit që e arrin këtë shifër. Pavarësisht formës së tij të mirë, ekipi nuk arriti rezultate pozitive, duke sjellur edhe shkarkimin e trajnerit Julen Lopetegui, i cili u zëvëndësua nga Santiago Solari; në ndeshjen e parë në La Liga me argjentinasin në krye, Ramos shënoi me penallti në stilin "Panenka" kundër Real Valladolid. Më 11 nëntor, Ramos shënoi një tjetër "Panenka" në suksesin 4–2 në transfertë ndaj Celta Vigos, e cila u bë skuadra e 25të të cilës Ramos i kishte shënuar në La Liga. Pasi kishte shënuar tre nga katër penalltitë e fundit me stilin "Panenka", Ramos mori komplimente nga shpikësi i kësaj mënyre të të gjuajturit të penalltisë, Antonín Panenka, i cili tha se Ramos ishte "imituesi" më i mirë i teknikës së tij të penalltisë. Në dhjetor 2018, Ramos dhe Reali fituan FIFA Kupën e Botës për Klube për të tretin sezon rresht; në finale, Ramos ishte protagonist duke shënuar me kokë një nga katër golat e fitores 4–1 kundër Al Ain. Ai u bë kapiteni i parë që e fiton këtë trofe tre herë rresht dhe mbrojtësi i parë që shënon në dy finale.
Ramos shënoi golin e tij të 100të në karrierë (pa përfshirë dy golat e shënuar me ekipin rezervë të Seviljes) në një ndeshje kupe kundër Leganés më 9 janar 2019. Reali fitoi ndeshjen dhe përparoi në çerek-finale, ku Ramos shënoi një dopietë në fitoren 4–2 kundër Gironës në ndeshjen e parë, duke regjistruar dopietën e parë në kupë dhe të katërtën me Real Madridin. Vetëm tre ditë më vonë, Ramos shënoi sërisht në kampionat kundër Espanyolit në një fitore 4–2 në transfertë; ky ishte goli i 60të i tij në La Liga, dhe i 10ti për sezonin 2018–19, duke barazuar rekordin personal të vendosur në sezonin 2016–17. Në muajin shkurt, Ramos vazhdoi të vendoste rekorde; ai luajti ndeshjen e 40të në El Clásico më 6 shkurt, kurse tre ditë më pas shënoi golin e 11të të sezonit në Derbin e Madridit kundër Atlético Madrid, duke vendosur rekord të ri golash. Në ndeshjen e raundit të 16-tave të Ligës së Kampioneve, Reali fitoi 2–1 në Amsterdam kundër Ajaxit, ku Ramos luajti ndeshjen e tij të 600të me klubin. Në minutën e 90të, Ramos u ndëshkua me karton të verdhë për një ndërhyrje në dukje të panevojshme, që do të thoshte se ai do të humbiste ndeshjen e kthimit. Në intervistën pas ndeshjes, ai deklaroi se kartoni i verdhë që mori ishte i qëllimshëm, gjë që është në kundërshtim me rregullat e UEFA-s. Dy javë e gjysëm më pas, UEFA nisi një hetim në lidhje me këtë çështje, dhe në fund vendosi të pezulloj mbrojtësin spanjoll me dy ndeshje. Real Madridi, pa prezencën e Ramos, u mposht në ndeshjen e kthimit me rezultatin 4–1, duke u eliminuar nga kompeticioni, gjë që do të thoshte se Ramos nuk do të luante në ndeshjen e parë të fazës së grupeve të sezonit 2019–20.
Më 17 shkurt, Ramos luajti ndeshjen e tij të 601të me Real Madridin kundër Gironës në La Liga, duke barazuar Hierron dhe Francisco Genton si lojtari i gjashtë i klubit me më shumë ndeshje në histori. Ai u bë lojtari i pestë me më shumë ndeshje dhjetë ditë më vonë në ndeshjen e kthimit të gjysëm-finales së Copa del Reyt kundër Barcelonës. Më 2 mars, Ramos luajti El Clásicon e tij të 42të në karrierë kundër Barcelonës në Camp Nou, duke barazuar Sanchís, Genton dhe Xavin si lojtari me më shumë ndeshje në El Clásico. Në prill, Ramos pësoi një dëmtim në pulpë, duke humbur pjesën e mbetur të sezonit dhe tetë ndeshjet e fundit të La Ligas.
2020–2021: Sezoni i fundit në Madrid
Ramos shënoi golin e parë të sezonit më 1 tetor në barazimin 2–2 me përmbysje kundër Club Brugge në fazën e grupeve të Ligës së Kampioneve, duke regjistruar golin e parë në këtë kompeticion pas dy vitesh. Më 30 tetor, ai shënoi me penallti kundër Leganés, duke vazhduar rekordin e tij për numrin e sezoneve rresht me gol në La Liga (16), duke barazuar sërisht Messin.
Paris Saint-Germain
Më 8 korrik 2021, Ramos firmosi një kontratë dy-vjeçare me Paris Saint-Germain. Ai mori fanellën me numrin 4, kurse Thilo Kehrer, i cili e kishte atë numër, mori fanellën me numër 24. Në lidhje me këtë: "Unë jam shumë supersticioz për këtë dhe e dua numrin 4 sepse e kam mbajtur atë numër që nga fillimi i karrierës sime dhe më ka ndjekur gjatë gjithë karrierës dhe jetës sime, duke sjellë me vete shumë fat dhe shumë fitore." Gjatë ekzaminimit mjekësor të nevojshëm për të finalizuar transferimin, stafi mjekësor i klubit ishin të impresionuar nga serioziteti dhe fiziku i tij, ndërsa rezultatet mjekësore ishin të shkëlqyera. Stafi e krahasoi fizikun e spanjollit me atë të një atleti 25 vjeçar (Ramos ishte 35 vjeç në atë kohë).
Për shkak të disa dëmtimeve, debutimi i Ramos u shty; ai debutoi zyrtarisht më 24 nëntor në një ndeshje të fazës së grupeve kundër Manchester City. Tre ditë më vonë, ai bëri debutimin e tij në Ligue 1 në suksesin 3–1 kundër Saint-Étienne. Më 23 janar 2022, Ramos shënoi golin e parë si lojtar i Paris Saint-Germain në fitoren 4–0 kundër Reims në kampionat. Ai fitoi titullin e Ligue 1 në sezonin e tij të parë në Paris.
Ramos e nisi sezonin 2022–23 duke fituar trofeun e Trophée des Champions kundër Nantes; ai shënoi një nga katër golat e ndeshjes.
2002–2004: Vitet me ekipet e të rinjëve
Karriera ndërkombëtare e Sergio Ramos nisi në vitin 2002 kur ai u thirr për herë të parë në ekipin kombëtar nën-17, me të cilën luajti vetëm një ndeshje. Në korrik 2004, Ramos luajti me Spanjën nën-19 në UEFA Kampionatin Evropian nën-19, duke qënë një nga lojtarët më të rëndësishëm; ai luajti në katër nga pesë ndeshjet e ekipit në turnament, duke ndihmuar Spanjën që të fitonte titullin; në ndeshjen gjysëm-finale ndaj Ukrainës, Ramos shënoi një penallti vendimtare në gjuajtjet e penalltive ku Spanja fitoi 4–1. Me Spanjën nën-19 Ramos zhvilloi gjithsej gjashtë ndeshje.